Em caso. El temps es va aturar. Mil coses em van passar pel cap. Els altres dos matrimonis anteriors : Undefined variable: banner in /var/www/vhosts/betimarti.com/httpdocs/index.php on line 1278
Inici ❱ Blog ❱ Em caso!
Vaig arribar a casa satisfeta. Venia de fer-me la meva "ITV" personal i em sentia bé amb mi mateixa. Exfoliació i hidratació del cos, tractament facial i manicura i pedicura... un veritable plaer pels meus sentits. Després perruqueria. Només el goig que et rentin els cabells amorosament i et pentinin amb mim, no té preu. Era la meva petita gran inversió que feia amb mi mateixa sempre que podia i em donava tantes endorfines que no necessitava ansiolítics en tot el mes.
Aquell dia vaig notar el meu xicot especialment complaent i que em mirava de reüll tota l'estona.
Jo el deixava fer afalagada per la seva sobtada atenció. De sobte, com si res, va proposar sortir a dinar fora i vaig començar a figurar-me que alguna cosa passava, què serà el que voldrà? Vaig pensar sospitosa.
Al restaurant, i per començar, va demanar cava. No sabia què pensar... Però vaig decidir respirar tranquil·la i no pensar.
El dinar va ser exquisit. Em sentia feliç. El meu xicot sabia molt bé com sorprendre'm i ho havia aconseguit.
Mentre esperàvem les postres es va posar molt seriós i tot d'una m'aboca un et vols casar amb mi? que em va deixar absolutament fora de joc.
El temps es va aturar. Mil coses em van passar pel cap. Els altres dos matrimonis anteriors en van començar a sortir al meu record i no podia parlar. Sabia l'enrenou que això portava i jo, m'havia tornat mandrosa amb els anys.
Ell esperava una resposta mirant-me amb aquells ulls infinits que m'embogien i jo només vaig poder fer que sí amb el cap pensant que hauria de començar a fer una llista de les coses a preparar.
Em feia il·lusió, és clar que me'n feia! Però jo ja estava bé així i ara, casar-me amb 73 anys i amb el mateix home per tercera vegada em feia una mica de mandra...en fi! hauria de tornar a demanar hora a la meva esteticista i a la meva perruquera... començarem per aquí.